পি.এম.না স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম হৌদোকখ্রে\nপোপর্তীগী মপু লাখ ৪.০৯দা মখোয়গী ই-পোপর্তী কার্দশিং পীখ্রে\nপি.এম.না নেস্নেল পঞ্চায়ত এৱার্দ ২০২১সু লান্থোকখ্রে\nকোরোনাগী মেনেজমেন্তদা পঞ্চায়তনা লৌরিবা থৌদাংশিংবু থাগৎপা ফোংদোকখ্রে\nলুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি: পি.এম.\nপ্রধান মন্ত্রী গরীব কালয়ান আন্না য়োজনা থা অনি চুপ্না বেনেফিসরী করোর ৮০দা লেম্না রাসন পীগনি, সেন্তরনা স্কীম অসিদা করোর ২৬,০০০ হেন্না চাদিং তৌরি: পি.এম.\nসেন্তরনা খুঙ্গংশিং অসিবু মখোয়গী পোলিসী অমসুং খোঙথাং কয়া অমগী ময়াইদা থম্লি: পি.এম.\nভারত সরকারনা অমুক্তা তৌখিদ্রিবা মওংদা লুপা করোর লাখ ২.২৫ অমা পঞ্চায়েত্তা পীখ্রে। মসিনা থবক শেংনা তৌবগী থাজবা অমা চাওনা পীরি: পি.এম.\nPosted On: 24 APR 2021 1:54PM by PIB Imphal\nপ্রধান মন্ত্রী, শ্রী নরেন্দ্র মোদীনা নেস্নেল পঞ্চায়ত রাজ নুমিৎতা স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম ঙসি ভিদিও কনফরেন্সকী খুত্থাংদা হৌদোকখ্রে। থৌরম অসিদা পোৎকী মপু ওইরিবা মীওই লাখ ৪.০৯দা মখোয়গী ই-প্রোপর্তী কার্দ য়েন্থোকখি, হায়রিবা অসিনা লৈবাক অসিদা স্বামিত্ব স্কীম অসি মথৌ তৌরি হায়বা খুদম অমা পীগনি। য়ুনিয়ন মিনিস্তর শ্রী নরেন্দ্র সিংহ তোমারসু থৌরম অসিদা শরুক য়াখি। চীফ মিনিস্তরশিং অমসুং মরী লৈনবা স্তেতশিংগী পঞ্চায়ত রাজগী মিনিস্তরশিংসু শরুক য়াখি।\nপ্রধান মন্ত্রীনা হায় মদুদি পঞ্চায়ত রাজ নুমিৎ অসি ভারতকী খুঙ্গংশিং অসি হন্না শেমগৎ-শাগৎপা অসিদা ঐখোয় ইশানা ৱাশক হন্না লৌবগী থৌরম অমনি। হায়রিবা অসি ঐখোয়গী গ্রাম পঞ্চায়তশিংনা তৌখিবা থোইদোকপা থবকশিং অসিদা শকখঙবা অমসুং থাগৎপা ফোংদোকপা নুমিৎনি।\nপ্রধান মন্ত্রীনা কোরোনা মেনেজমেন্তদা পঞ্চায়তকী থৌদাং অমসুং খুঙ্গংশিং অসিদা কোরোনা চংলকপা থিংবদা লৌরিবা লোকেলগী লুচিংবগী থৌওং অমসুং পাওজেল শন্দোকপা অসিদা থাগৎপা ফোংদোকখি। মহাক্না লায়চৎ অসিবু ভারতকী খুঙ্গংশিং অসিদগী লাপ্না থম্নবা হন্না হায়খি। শ্রী মোদীনা পঞ্চায়তশিংদা মতম-মতমগী পীরিবা লমজিং-লমতাকশিং অসি মপুং ফানা শিজিন্নবা হায়খি। মহাক্না নিংশিহনখি মদুদি হন্দক্তি ঐখোয়না ভেক্সিন অসি শীলদ তৌরে। ঐখোয়না খুঙ্গংগী মীওই খুদিংমক ভেক্সিন অসি কাপথোকপা অমসুং লৌখৎপা য়াবা চেকশিন-থৌরাং পুম্বা লৌখৎকনি হায়না মহাক্না থাজবা পীখি।\nপ্রধান মন্ত্রীনা মরুওইবা পীদুনা হায়খি মদুদি অসুক লুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি। মহাক্না খঙহনখি মদুদি প্রধান মন্ত্রী গরীব কালয়ান য়োজনাগী মখাদা লায়ররবা মীওই খুদিংমক মে অমসুং জুন থা অসি রাসন লেম্না ফংহনগনি। স্কীম অসিনা বেনেফিসরী করোর ৮০না কান্নবা ফংগনি অমসুং সেন্তরনা স্কীম অসিদা লুপা করোর ২৬,০০০ হেন্না চাদিং তৌরি।\nপ্রধান মন্ত্রীনা স্তেত ৬তা স্বামিত্ব য়োজনা হৌদোকখিবা চহি অমখক্কী মনুংদা লাকখিবা শাফু অদু পনখি। স্কীম অসিগা মখাদা, খুঙ্গং পুম্বগী প্রোপর্তীশিং অসি দ্রোনগী মতেংনা য়েংশিনখি অমসুং মপুশিংদা প্রোপর্তী কার্দ য়েন্থোকখি। ঙসি অসিগুম্বা ই-প্রোপর্তী কার্দ অসি খুঙ্গং লিশিং ৫ হেনবগী মীওই লাখ ৪.০৯দা পীখি। স্কীম অসিনা খুঙ্গংশিংদা প্রোপর্তীগী চে-চাংশিং অসিদা তং-তাদবা অমা লৈরিবা অসি লৌথোক্তুনা অনৌবা থাজবা অমা লৈহল্লি অমসুং লায়রবশিংদগী লান্না তৌবা অমসুং করপসন তৌবগদী ঙাকথোকহল্লি। “অমরোমদা, স্কীম অসিনা লায়রবা সেক্সন সেক্যুরিতীগী থাজবা লৈবা অমসুং খুঙ্গং অমসুং মখোয়গী ইকোনোমীদা চাওখৎনবগী থৌরাং অমা লৈরি”, হায়না প্রধান মন্ত্রীনা হায়খি। মহাক্না স্তেতশিংদা সর্ভে ওফ ইন্দিয়াগা এম.ও.য়ু. সহি তৌননবা হায়জখি অমসুং মতাং লাকপদা স্তেতকী ৱায়েল হোংদোক্নবা হায়রি। মহাক্না বেঙ্কশিংদা অরাইবা মওংদা প্রোপর্তী কার্দ ফোর্মেৎ শেমদুনা য়াম্না লায়না লোন ফংহনবা য়ানবা হায়খি।\nপ্রধান মন্ত্রীনা হন্না হায়খি মদুদি ঐখোয়গী খুঙ্গংশিং অসিদা চাওখৎপা অমসুং কলচরেলগী লুচিংবা মতম পুম্বদা লোয়নদুনা লৈ। মরম অসিদগী, সেন্তরনা খুঙ্গংশিং অসি পোলিসী অমসুং চাওখৎ খোঙথাং কয়া অমগী ময়াইদা থম্লি। “ঐখোয়না হোৎরিবা অসি মতম অসিগী ইন্দিয়াগী খুঙ্গংশিং অসি তৌবা ঙম্বা অমসুং মরোমদোম লেপচবা ঙমগদবনি”, হায়না প্রধান মন্ত্রীনা হায়খি।\nপ্রধান মন্ত্রীনা পঞ্চায়তকী থৌদাং হেনগৎলক্লিবা অসিগী খোঙথাংশিং অমমতং ওইনা পনখি। পঞ্চায়তশিং অসি অনৌবা রাইত ফংলে, মখোয়না ফাইবে-নেতকা শম্নরি। মখোয়না জল জীবন মিসন্দা থক্ননবা ঈশিংগী তেপ য়ুম্থোং খুদিংদা ফংহনবা অসি অরুবা থবক অমনি। মসিগা মান্ননা লায়ররবশিংদা পক্কা ভিল্লেজ পীবা নত্ত্রগা পঞ্চায়তকী মখাদা রুরেল ইম্প্লোইমেন্ত স্কীমশিং চৎনহনবা অসিসুনি। প্রধান মন্ত্রীনা পঞ্চায়তকী মরোমদোম ওইবা শেন-থুমগী চাওখৎলক্লিবা অসিগী মতাংদা হায়খি। শ্রী মোদীনা হায় মদুদি ভারত সরকারনা অমুক্তা তৌখিদ্রিবা মওংদা পঞ্চায়েত্তা লুপা করোর লাখ ২.২৫ পীখি। মসিনা একাউন্তদা ময়েক শেংবা অমা উবা ফংলি। প্রধান মন্ত্রীনা হায় মদুদি পঞ্চায়াতী রাজ মিনিস্ত্রী অসিনা ‘ই-গ্রাম স্বারাজ’গী খুত্থাংদা ওনলাইনগী পেমেন্ত লৈরগনি। মসিগা মান্ননা, ওনলাইন ওদিৎ তৌবগী ময়েক শেংনা থাজবা লৈরগনি। মহাক্না হায় পঞ্চায়ত কয়া অমা মখোয় মশানা পি.এফ.এম.এস.তা লিঙ্ক তৌরে অমসুং অতৈসু অথুবা মতমদা তৌনবা হায়রি।\nনিং-খা তম্বগী ৭৫শুবা চহি চংলকপা অসি পল্লদুনা, প্রধান মন্ত্রীনা পঞ্চায়তশিংদা অৱাবা কয়া অমা মায়োক্নদুনা চাওখৎলোমদা চংশিন্নবা হায়খি। মহাক্না মখোয়গী খুঙ্গংশিং চাওখৎনবগী পান্দম থম্নবা অমসুং মসিবু পীখিবা মতম অদুদা য়ৌহন্নবা হায়খি।\nস্বামিত্ব স্কীমগী মরমদা\nস্বামিত্ব (সর্ভে ওফ ভিল্লেজ এন্দ মেপ্পিং ৱিথ ইম্প্রুবাইজ তেক্নোলোজী ইন ভিল্লেজ এরিয়াজ) অসি প্রধান মন্ত্রীনা ২০২০গী এপ্রিলগী ২৪দা সোসিও-ইকোনোমিক এম্পাৱর অমসুং সেলফ-রিলাইয়েন্ত রুরেল ইন্দিয়া চিংখৎনবা সেন্ত্রেল সেক্তর স্কীম অমা ওইনা হৌদোকখিবনি।স্কীম অসিনা রুরেল ইন্দিয়াবু মতমগা চুনবা মেপ্পিং অমসুং সর্বেয়িংগী তেক্নিকেল খুলাই শিজিন্নদুনা ওন্থোকপা ঙম্বগী শক্তি লৈরি। মসিনা খুঞ্জাশিংনা লোন ফংনবা অমসুং শেন-থুমগী কান্নবা ফংনবা লন শিজিন্নবা মখল অমনি। স্কীম অসিনা লৈবাক অসিগী খুঙ্গং চাওরাক্না লাখ ৬.৬২দা ২০২১-২০২৫কী মনুংদা য়ৌশিনগনি।\nস্কীম অসিগী পাইলোৎ ফেজ অসি মহারাস্ত্র, কর্নাতকা, হারিয়ানা, উত্তর প্রদেশ, উত্তরাখন্দ, মধ্য প্রদেশ অমসুং পঞ্জাব অমসুং রাজস্থানগী স্তেতশিংদা ২০২০-২০২১গী মনুংদা হাপখিবনি।\n(Release ID: 1713776) Visitor Counter : 100\n(Release ID: 1713776)
